**รายงานการประชุม**

สภาองค์การบริหารส่วนตำบลเขาขาว

สมัยวิสามัญ สมัยที่ 1 ประจำปี พ.ศ.2563

เมื่อวันที่ 9 มีนาคม ๒๕63 เวลา 13.0๐ น.

ณ ห้องประชุมสภาองค์การบริหารส่วนตำบลเขาขาว

**ผู้มาประชุม**

1. นายดำรงค์ อุ่นศร ประธานสภาองค์การบริหารส่วนตำบลเขาขาว
2. นายบรรจงกิจ บุญโชติ รองประธานสภาองค์การบริหารส่วนตำบลเขาขาว
3. นายไพรัช พยาบาล เลขาสภาองค์การบริหารส่วนตำบลเขาขาว
4. นางจตุพร จันทร์เทพ สมาชิกสภา อบต.เขาขาว หมู่ที่ 1
5. นายเดโช ชิตรัตน์ สมาชิกสภา อบต.เขาขาว หมู่ที่ 1
6. นายสุนทร คารมดี สมาชิกสภา อบต.เขาขาว หมู่ที่ 2
7. นางสาวพิสมัย สีใส สมาชิกสภา อบต.เขาขาว หมู่ที่ 3
8. นายนนฑิพัฒน์ ปานกล่อม สมาชิกสภา อบต.เขาขาว หมู่ที่ 4
9. นายปรีชา ทองอร่าม สมาชิกสภา อบต.เขาขาว หมู่ที่ 6
10. นายสุชาติ คงหอม สมาชิกสภา อบต.เขาขาว หมู่ที่ 6
11. นายเกรียงไกร หนูนวล สมาชิกสภา อบต.เขาขาว หมู่ที่ 7
12. นายสุธา ทองแผน สมาชิกสภา อบต.เขาขาว หมู่ที่ 7
13. นายสมพงษ์ ปั้นคง สมาชิกสภา อบต.เขาขาว หมู่ที่ 8
14. นายวิรัตน์ บุญมา สมาชิกสภา อบต.เขาขาว หมู่ที่ 8
15. นายสมโชค คงทอง สมาชิกสภา อบต.เขาขาว หมู่ที่ 9
16. นายจำรัส สวัสดี สมาชิกสภา อบต.เขาขาว หมู่ที่ 9
17. นายฤทธิ์ จิตรา สมาชิกสภา อบต.เขาขาว หมู่ที่ 10
18. นางเสาวภา รัตนบุรี สมาชิกสภา อบต.เขาขาว หมู่ที่ 10
19. นางสาวปัญยาลักษณ์ หมื่นใจ สมาชิกสภา อบต.เขาขาว หมู่ที่ 11
20. นางสาวละออง แก้วเก้า สมาชิกสภา อบต.เขาขาว หมู่ที่ 11
21. นายคัมภีร์ ชุมขุน สมาชิกสภา อบต.เขาขาว หมู่ที่ 12
22. นายสุริยันต์ ยิ้มสุด สมาชิกสภา อบต.เขาขาว หมู่ที่ 12

**ผู้ไม่มาประชุม**

1. นายเกรียงศักดิ์ สุขช่วง สมาชิกสภา อบต.เขาขาว หมู่ที่ 2
2. นางวิภู พรหมรักษา สมาชิกสภา อบต.เขาขาว หมู่ที่ 3
3. นายสายันต์ สุวรรณสังข์ สมาชิกสภา อบต.เขาขาว หมู่ที่ 5

**ผู้เข้าร่วมประชุม**

1. นายเกษม สังข์แก้ว นายกองค์การบริหารส่วนตำบลเขาขาว
2. นายบุญธรรม หนูภัยยันต์ รองนายกองค์การบริหารส่วนตำบลเขาขาว
3. นายวิรัช มะลิแก้ว รองนายกองค์การบริหารส่วนตำบลเขาขาว
4. นางวจินา หนูแก้ว เลขานุการนายกฯ

**เริ่มประชุมเวลา : เวลา 13.00 น.**

เมื่อที่ประชุมพร้อม มีสมาชิกสภาองค์การบริหารส่วนตำบลเขาขาวมาประชุมทั้งสิ้น

21 คน นายดำรงค์ อุ่นศร ประธานสภาองค์การบริหารส่วนตำบลเขาขาวจุด เทียน ธูป บูชาพระรัตนตรัย และดำเนินการตามระเบียบวาระการประชุม

**ระเบียบวาระที่ ๑ : เรื่องที่ประธานแจ้งให้ที่ประชุมทราบ**

**นายดำรงค์ อุ่นศร ประธานสภาฯ** ขอขอบคุณท่านสมาชิกทุกท่านที่มาโดยพร้อมเพรียงกัน ผมขอเปิดประชุมสภาองค์การบริหารส่วนตำบลเขาขาว สมัยวิสามัญ สมัยที่ 1 ประจำปี พ.ศ.2563 ไม่ทราบว่ามีท่านใดมีเรื่องจะแจ้งบ้างครับ เนื่องจากชาวบ้านหมู่ที่ 1 ขาดน้ำใช้ซอยบ้านป้านาและได้มาหาผม ในส่วนตรงนี้ผมอยากจะแจ้งให้ท่านสมาชิกได้รับทราบเรื่องน้ำบ่อบาดาลของหมู่ที่ 11 จุดบ้านนายโรจน์ และผมได้บอกกับชาวบ้านไปว่าผมจะนำเรื่องนี้เข้าในที่ประชุมสภาเพื่อปรึกษา โดยหมู่ที่ 1 ชาวบ้านได้ขาดน้ำใช้อยู่ประมาณ 6 – 7 ครัวเรือน แต่หากว่าหมู่ที่ 11 มีน้ำใช้พอเขาก็จะขอแบ่งใช้ด้วย แต่ในเรื่องนี้ผมก็ไม่ได้รับปากเพราะเรื่องนี้ผมก็จะสอบถามท่านสมาชิกหมู่ที่ 11 ว่าจะให้ฝ่ายช่างที่เกี่ยวข้องกับเรื่องนี้ให้ลงไปตรวจสอบดูครับ เรื่องนี้ก็ขอฝากผู้บริหารไว้ด้วยนะครับ เรื่องที่สองคือเรื่องที่จะจ่ายขาดเงินสะสมในวันนี้ ตามโครงการที่ 2 ที่อยู่ในมือท่านสมาชิกได้มีชาวบ้านและสมาชิกได้แจ้งผมมาว่าผมก็ได้ลงไปดูและถ่ายรูปไว้แล้วด้วยโครงการปรับปรุงถนนสายฝายหินลูกช้าง หมู่ที่ 2 ตั้งงบประมาณ 329,000 บาท โดยโครงการนี้ทาง อบจ. ได้ดำเนินการอยู่แต่ผมไม่แน่ใจว่าในสภาของเราจะมีความคิดเห็นอย่างไร คณะผู้บริหารมีความคิดเห็นอย่างไร แต่ผมคิดว่าโครงการที่จ่ายขาดเงินสะสมทั้ง 13 โครงการน่าจะละเอียดกว่านี้ก่อนที่จะทำโครงการมาน่าจะส่งช่างโยธาลงไปตรวจสอบและถ่ายรูปมาทั้ง 13 โครงการ เพื่อจะได้ข้อมูลที่ชัดเจนเพื่อจะให้ประโยชน์แก่ชาวบ้านอย่างสำเร็จ แต่หากตรงนี้ให้ช่างลงสำรวจก่อนที่จะตั้งงบประมาณขึ้นไปใช้จ่ายก็คงไม่กระทบ ตรงนี้ผมขอบอกกล่าวในสภาแห่งนี้ได้รับทราบว่าหากท่านมีความเห็นอย่างไรก็แล้วแต่ท่านครับ ขอเชิญสมาชิกสภา หมู่ที่ 5 ครับ

**นายบรรจงกิจ บุญโชติ รองประธานสภาฯ** กราบเรียนท่านประธานที่เคารพสมาชิกสภา และคณะผู้บริหาร ผมขอแจ้งเรื่องการเสียชีวิตของคุณพ่อของนายนายเกรียงศักดิ์ สุขช่วง สมาชิกสภาฯ หมู่ที่ 2 ซึ่งมีการรดน้ำศพในวันนี้เวลา 16.00 น. ขอเชิญทุกคนไปร่วมด้วยขอบคุณครับ

**นายดำรงค์ อุ่นศร ประธานสภาฯ** ขอบคุณครับ ผมก็ขอเชิญทุกท่านไปร่วมรดน้ำศพในวันนี้ และไปร่วมงานบำเพ็ญกุศลศพ หากทุกท่านสะดวกครับ

**ระเบียบวาระที่ 2** : 1. **เรื่องรับรองรายงานการประชุมสภาฯสมัยสามัญ สมัยที่ 1 ประจำปี พ.ศ.2563 ในวันพฤหัสบดี ที่ 6 กุมภาพันธ์ 2563** เวลา 13.00 น.

2. **เรื่องรับรองรายงานการประชุมสภาฯสมัยสามัญ สมัยที่ 1 ประจำปี พ.ศ.2563 ครั้งที่ 2 ในวันศุกร์ ที่ 14 กุมภาพันธ์ 2563** เวลา 13.00 น.

**นายดำรงค์ อุ่นศร ประธานสภาฯ** ขอให้ทุกท่านได้ตรวจดูรายงานการประชุมทั้งสองครั้งและหากท่านใดจะให้แก้ไขขอเชิญได้ครับ ขอเชิญสมาชิกสภา หมู่ที่ 8 ครับ

**นายสมพงษ์ ปั้นคง สมาชิก อบต.เขาขาว หมู่ที่** 8 เรียนท่านประธานสภาฯ ที่เคารพ เพื่อนสมาชิกและคณะผู้บริหาร ผมนายสมพงษ์ ปั้นคง สมาชิก อบต.เขาขาว หมู่ที่ 8 ผมขอให้แก้รายงานการประชุมสภาฯสมัยสามัญ สมัยที่ 1 ประจำปี พ.ศ.2563 ในวันพฤหัสบดี ที่ 6 กุมภาพันธ์ 2563 หน้าที่ 18 ที่มีข้อความดังนี้ว่า “คือผมมีพรรคพวกอยู่ทางหลวงชนบท และท่านให้คำแนะนำว่าถนนเส้นนั้นถ่ายโอนได้ และทุกวันนี้ชาวบ้านเอาปูนมาถม ซึ่งเป็นความเดือดร้อนของชาวบ้าน ซึ่งมันไม่ใช่หน้าที่ของชาวบ้านที่จะเอาปูนมาถม” คือตรงนี้ให้แก้เป็นสองช่วงอย่างนั้น ครับขอบคุณครับท่านประธาน

**นายดำรงค์ อุ่นศร ประธานสภาฯ** มีท่านใดอีกไหมครับ ขอเชิญสมาชิกสภา หมู่ที่ 12 ครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพเพื่อนสมาชิกและคณะผู้บริหาร กระผม นายสุริยันต์ ยิ้มสุด สมาชิกหมู่ที่ 12 รายงานการประชุมสภาฯสมัยสามัญ สมัยที่ 1 ประจำปี พ.ศ.2563 ครั้งที่ 2 ในวันศุกร์ ที่ 14 กุมภาพันธ์ 2563 ที่วางอยู่บนโต๊ะรายละเอียดไม่น่าจะมีแค่นี้ครับท่านประธาน

**นายบรรจงกิจ บุญโชติ รองประธานสภาฯ** อันนี้คือเฉพาะที่แก้ไขรายชื่อครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** ครับผมเข้าใจแล้วครับ ขอบคุณมากครับ

**นายดำรงค์ อุ่นศร ประธานสภาฯ** มีท่านใดอีกไหมครับ หากไม่มีถือว่าสมาชิกสภามีมติรับรองรายงานการประชุมทั้งสองครั้งนะครับ

**ระเบียบวาระที่ 3** : พิจารณาอนุมัติจ่ายขาดเงินสะสม จำนวน 13 โครงการ เป็นเงิน 5,190,000 บาท

**นายดำรงค์ อุ่นศร ประธานสภาฯ** โครงการทุกโครงการตามรายละเอียดอยู่ที่สมาชิกทุกท่านแล้ว หากท่านสมาชิกท่านใดมีความสงสัยหรือข้องใจโครงการใดขอให้ท่านชี้แจงได้ครับ ขอเชิญสมาชิกสภา หมู่ที่ 8 ครับ

**นายสมพงษ์ ปั้นคง สมาชิก อบต.เขาขาว หมู่ที่** 8 เรียนท่านประธานสภาฯ ที่เคารพ เพื่อนสมาชิกและคณะผู้บริหาร ผมนายสมพงษ์ ปั้นคง สมาชิก อบต.เขาขาว หมู่ที่ 8 ตามที่ท่านประธานได้ชี้แจงเรื่องโครงการปรับปรุงถนนสายฝายหินลูกช้าง หมู่ที่ 2 ผมจึงขอชี้แจงทำความเข้าใจว่าตามโครงการปรับปรุงถนนสายฝายหินลูกช้าง หมู่ที่ 2 อันที่จริงแล้วถนนเส้นนั้นระยะทางเกือบ 10 กิโลเมตร และเคยบุกเบิกมาประมาณ 10 ปีที่ผ่านมา ทาง อบจ.ได้มาบุกเบิกเป็นแนวถนนแต่ไม่มีท่อ และชาวบ้านได้ใส่ท่อลงไปในระยะทางที่จำเป็นจริงๆ ครับ และครั้งนี้ตามที่ อบจ. ได้มาบุกเบิกอีกรอบก็แค่นำรถมาเกลี่ยให้เป็นแค่ถนนไม่ได้มีท่อไม่ได้ลงหินและชาวบ้านที่ใช้เส้นทางเขาก็จะทอดสะพานข้ามห้วย แต่โครงการที่เราจะไปปรับปรุงตรงนี้ ระยะทาง กว้าง 4 เมตร ยาว 850 เมตร นั้น ผมก็ได้มีโอกาสร่วมลงไปสำรวจกับทางช่างด้วย ก็จะมีการวางท่อใหม่ประมาณ 4 จุด โดยไม่ไปทับซ้อนกับทางของ อบจ. เพราะทาง อบจ.เขาแค่มาเกลี่ยทางให้แค่นั้น และตรงนั้นหากมีฝนตกชาวบ้านก็จะไม่สามารถวิ่งรถได้ และทาง อบต.ก็ได้ให้งบประมาณไป 329,000บาท เพี่อปรับปรุงถนนเส้นนี้ และผมหวังว่าในปีต่อๆไปเราก็น่าจะได้ทำถนนเส้นนี้ไปเรื่อยๆ ผมขอชี้แจงแค่นี้ครับ ขอบคุณครับ

**นายดำรงค์ อุ่นศร ประธานสภาฯ** ขอบคุณครับ ขอเชิญท่านสมาชิกสภาหมู่ที่ 3 ครับ

**นางสาวพิสมัย สีใส สมาชิกสภาฯ หมู่ที่** 3 กราบเรียนท่านประธานสภาฯที่เคารพเพื่อนสมาชิกและคณะผู้บริหารทุกท่าน ดิฉันนางสาวพิสมัย สีใส สมาชิกสภาฯ หมู่ที่ 3 ตามรายละเอียดของการจ่ายขาดเงินสะสม จำนวน 13 โครงการ เป็นเงิน 5,190,000 บาท และในตำบลของเรามีทั้งหมด 12 หมู่บ้าน ซึ่งดิฉันได้สรุปโครงการคร่าวๆของแต่ละหมู่ คือ หมู่ที่ 1 ไม่มีโครงการ หมู่ที่ 2 มี 2 โครงการยอดเงิน 629,000 บาท หมู่ที่ 3 ไม่มีโครงการ หมู่ที่ 4 มี 2 โครงการ ยอดเงิน 670,000 บาท หมู่ที่ 5 มี 2 โครงการ ยอดเงิน 898,000 บาท หมู่ที่ 6 มี 1 โครงการ ยอดเงิน 496,000 บาท หมู่ที่ 7 มี 1 โครงการ ยอดเงิน 490,000บาท หมู่ที่ 8 มี 2 โครงการ ยอดเงิน 621,000บาท หมู่ที่ 9 มี 1 โครงการ ยอดเงิน 492,000 บาท หมู่ที่ 10 ไม่มีโครงการ หมู่ที่ 11 มี 1 โครงการ ยอดเงิน 400,000 บาท หมู่ที่ 12 มี 1 โครงการ ยอดเงิน 494,000 บาท ซึ่งดิฉันคิดว่าในการจ่ายขาดเงินสะสมครั้งนี้ ฉันจึงขอฝากไปยังผู้บริหารด้วยว่าตำบลเขาขาวมี 12 หมู่บ้าน และหมู่บ้านที่ยังไม่ได้รับโครงการท่านคงจะมีแนวโน้มหรือมีหลักการที่จะช่วยเหลือเพราะว่าเราสมาชิกทุกคนเป็นคนในตำบลเขาขาวเหมือนกันงบประมาณที่ได้มาก็ต้องกระจายให้ทุกหมู่บ้าน ดิฉันอยากให้ท่านผู้บริหารช่วยชี้แจงหมู่บ้านที่ไม่ได้โครงการว่าท่านมีแนวคิดยังไงที่จะช่วยเหลือขอบคุณมากค่ะ

**นายดำรงค์ อุ่นศร ประธานสภาฯ** ขอบคุณครับ ยังมีท่านอื่นไหมครับ หากไม่มีผมขอเชิญท่านนายกชี้แจงครับ

**นายเกษม สังข์แก้ว นายกองค์การบริหารส่วนตำบล** เรียนท่านประธานที่เคารพและสมาชิกทุกท่าน ผมต้องขอขอบคุณท่านสมาชิกสภาหมู่ที่ 8 ที่ได้อภิปรายในเรื่องของโครงการ ข้อ 3.2 ของหมู่ที่ 2 เนื่องจากเชื่อมต่อระหว่างหมู่ที่ 8 และผมก็ได้เข้าไปดูด้วยตัวเองเช่นกัน สืบเนื่องจากถนนสายนี้เป็นถนนสายหลักที่จะเป็นถนนสายหนึ่งที่จะไปทะลุตำบลนาไม้ไผ่เพราะเป็นถนนบุกเบิกเป็นแนวเขาไปจดเขาหินลูกช้างของตำบลนาไม้ไผ่ และเป็นรอยต่อระหว่างหมู่ที่ 8 และหมู่ที่ 2 ซึ่งขณะนี้ทาง อบจ. สนับสนุนรถแบ็คโฮและน้ำมัน ในการกวาดถนนที่ผมได้เข้าไปดูนั้นก็เป็นถนนแต่ไม่เชิงเป็นถนนร้อยเปอร์เซ็น ซึ่งได้นำแบ็คโฮไปกวาดไม่ได้มีการวางท่อไม่มีการลงหิน และโครงการก็ได้ทำต่อเนื่องเพื่อที่จะสานต่อตรงนั้นโดยการลงหินและวางท่อให้ชาวบ้านในการสัญจรไปกรีดยางหลายครัวเรือนไม่เฉพาะชาวตำบลเขาขาว พี่น้องตำบลนาโพธิ์,นาบอน ก็อาศัยทางนั้นได้ และคิดว่าในช่วงหน้าแล้งตอนนี้ก็คงจะได้ประโยชน์มากในการทำถนนเส้นนี้ ส่วนตามที่สมาชิกหมู่ที่ 3 ที่ได้อภิปรายในเรื่องการจ่ายขาดเงินสะสมว่าทำไมหมู่ที่ 3 หมู่ที่ 10 หมู่ที่ 1 ไม่ได้งบประมาณ ผมขอชี้แจงดังนี้ ว่าหมู่ที่ 1 นั้น ก็ได้ถนนลาดยางร่วมกับหมู่ที่ 8 ไปนิดนึงถึงจะไม่มากแต่ก็ได้ไปนิดนึง และก็ได้คุยกับทางสมาชิกทั้งสองท่านแล้วว่าหลังจากนี้ก็ขอทำโครงการที่มีในแผนพัฒนาของหมู่ที่ 1 เพื่อเป็นการทดแทนที่ไม่ได้จ่ายขาดในครั้งนี้ รวมไปถึงหมู่ที่ 10 ด้วยที่จะทำตามในแผนพัฒนาที่วางไว้ คือหูโตน - ช่องเหรียง ประมาณ 200 เมตร ตรงนี้ผมรับปากไว้ว่าจะหางบประมาณให้ทำทั้งสองโครงการ ส่วนหมู่ที่ 3 ที่ไม่มีโครงการเพราะไม่มีในแผนพัฒนาเลย มีเฉพาะถนนสายหลังตลาดอยู่นิดนึงครับ แต่ก็จะพยายามปรับปรุงแผนพัฒนาเพื่อรองรับในปีงบประมาณ 2563 – 2564 เผื่อจะมีโอกาสได้จ่ายเงินอุดหนุนเฉพาะกิจ ซึ่งขณะนี้ก็รออยู่ว่าถ้ามีการจ่ายขาดมีเงินเฉพาะกิจก็จะเอาของหมู่ที่ 1,3,10 ใส่เข้าไป เพื่อจะมีโอกาสได้รับเงินอุดหนุนเฉพาะกิจจากรัฐบาลอีกครั้งหนึ่ง แต่ถ้าไม่มีก็จะหาเงินในตรงนี้มาให้ของแต่ละหมู่เพื่อทดแทน อันที่จริงแล้วถนนคอนกรีตของหมู่ที่ 4 ก็จะติดหมู่ที่ 3 คนละฝั่งกัน ก็ถือว่าได้ประโยชน์ทั้งสองหมู่ที่สำคัญคือเด็กนักเรียนโรงเรียนแสงทองฯ ได้ประโยชน์มากเพราะถนนเส้นนี้ผู้ปกครองจะสัญจรมากกว่าถนนเส้นหน้า รร.ทสป ก็คิดว่าจะใช้ประโยชน์ได้มากมายครับ ขอบคุณครับท่านประธาน

**นายดำรงค์ อุ่นศร ประธานสภาฯ** ขอบคุณครับ ในความรู้สึกของผมในส่วนของหมู่ที่ 10,1,3 ก่อนที่จะวางแผนจ่ายขาดเงินสะสมในครั้งนี้น่าจะให้เกิดขึ้นทั้ง 12 หมู่บ้าน เพื่อจะไม่ต้องไปโยกย้ายหางบประมาณมาเติมอีก ทำไมผมถึงกล่าวอย่างนี้เพราะว่างบประมาณอย่างน้อยๆเราก็ต้องเก็บตุนเอาไว้บ้าง ทุกๆวันนี้เราไม่แน่ใจ เช่น ภัยแล้งที่เร่งด่วนก็มีมากมายและตอนนี้ก็มีโรคร้ายระบาดอยู่ เผื่อความจำเป็นที่เราจะต้องใช้งบประมาณไปช่วยเหลือชาวบ้านอย่างเร่งด่วน แต่ที่ผมพูดผมอยากให้ได้มีความคิดกันทุกคนไม่ใช่คิดแต่กระผม รู้ว่างบประมาณเป็นของเราแต่อยากให้ใช้จ่ายได้อย่างประหยัดและจำกัดไว้แล้ว ให้มันเกิดผมสัมฤทธิ์อย่างสมบูรณ์แบบเพื่อประโยชน์กับชาวบ้านครับ ไม่ทราบว่ายังมีท่านสมาชิกท่านอื่นไหมครับ หากไม่มีผมขออนุมัติโครงการแต่ละข้อโครงการ โดยผมจะขอมติเป็นข้อ เพื่อไม่ให้เสียเวลา

**ระเบียบวาระที่ 3**.1 : พิจารณาอนุมัติจ่ายขาดเงินสะสมโครงการบุกเบิกถนนสายบ้านนายประสิทธิ์ พูลชู หมู่ที่ 12 โดยทำการบุกเบิกถนนกว้าง 5 เมตร ยาว 700 เมตร หรือคิดพื้นที่ดำเนินการไม่น้อยกว่า 3,500 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 300,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7)พ.ศ.2532 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 48 ลำดับที่ 29

**นายดำรงค์ อุ่นศร ประธานสภาฯ** สมาชิกสภาฯท่านใดอนุมัติให้จ่ายขาดเงินสะสมตามวาระที่ 3.1โปรดยกมือครับ

**มติที่ประชุม อนุมัติ 20 เสียง**

**ไม่อนุมัติ - เสียง**

**งดออกเสียง 1 เสียง**

**ระเบียบวาระที่ 3**.2 : พิจารณาอนุมัติจ่ายขาดเงินสะสมโครงการปรับปรุงถนนสายฝายหินลูกช้าง หมู่ที่ 2 โดยทำการปรับปรุง กว้าง 4 เมตร ยาว 850 เมตร หรือคิดพื้นที่ดำเนินการก่อสร้างไม่น้อยกว่า 3,400 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 329,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7)พ.ศ.2532 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 48 ลำดับที่ 30

**นายดำรงค์ อุ่นศร ประธานสภาฯ** สมาชิกสภาฯท่านใดอนุมัติให้จ่ายขาดเงินสะสมตามวาระที่ 3.2โปรดยกมือครับ

**มติที่ประชุม อนุมัติ 20 เสียง**

**ไม่อนุมัติ - เสียง**

**งดออกเสียง 1 เสียง**

**ระเบียบวาระที่ 3**.3 : พิจารณาอนุมัติจ่ายขาดเงินสะสมโครงการก่อสร้างถนนคอนกรีตเสริมเหล็กสายหลังโรงเรียนทุ่งสงสหประชาสรรค์ หมู่ที่ 4 โดยทำการก่อสร้างถนนคอนกรีตเสริมเหล็ก กว้าง 4 เมตร ยาว 200 เมตร หรือคิดพื้นที่ดำเนินการก่อสร้างไม่น้อยกว่า 800 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 489,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7)พ.ศ.2532 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 66 ลำดับที่ 69

**นายดำรงค์ อุ่นศร ประธานสภาฯ** สมาชิกสภาฯท่านใดอนุมัติให้จ่ายขาดเงินสะสมตามวาระที่ 3.3โปรดยกมือครับ

**มติที่ประชุม อนุมัติ 20 เสียง**

**ไม่อนุมัติ - เสียง**

**งดออกเสียง 1 เสียง**

**ระเบียบวาระที่ 3**.4 : พิจารณาอนุมัติจ่ายขาดเงินสะสมโครงการปรับปรุงถนนสายซอยหน่วย 5 – บ้านนางประณีต หมู่ที่ 4 โดยทำการปรับปรุงถนน กว้าง 4 เมตร ยาว 800 เมตร หรือคิดพื้นที่ดำเนินการก่อสร้างไม่น้อยกว่า 3,200 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 181,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7)พ.ศ.2532 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 64 ลำดับที่ 65

**นายดำรงค์ อุ่นศร ประธานสภาฯ** สมาชิกสภาฯท่านใดอนุมัติให้จ่ายขาดเงินสะสมตามวาระที่ 3.4โปรดยกมือครับ

**มติที่ประชุม อนุมัติ 20 เสียง**

**ไม่อนุมัติ - เสียง**

**งดออกเสียง 1 เสียง**

**ระเบียบวาระที่ 3**.5 : พิจารณาอนุมัติจ่ายขาดเงินสะสมโครงการปรับปรุงถนนลาดยางบ้านหินราว – บ้านในไร่ หมู่ที่ 5 โดยทำการปูทับผิวจราจรเดิม ใช้ผิวจราจรแบบพาราแอสฟัล ติกคอนกรีต (Para-Asphalt Comcret) กว้าง 4 เมตร ยาว 300 เมตร หรือคิดพื้นที่ดำเนินการก่อสร้างไม่น้อยกว่า 1,200 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 498,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7)พ.ศ.2532 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 71 ลำดับที่ 81

**นายดำรงค์ อุ่นศร ประธานสภาฯ** สมาชิกสภาฯท่านใดอนุมัติให้จ่ายขาดเงินสะสมตามวาระที่ 3.5โปรดยกมือครับ

**มติที่ประชุม อนุมัติ 20 เสียง**

**ไม่อนุมัติ - เสียง**

**งดออกเสียง 1 เสียง**

**ระเบียบวาระที่ 3**.6 : พิจารณาอนุมัติจ่ายขาดเงินสะสมโครงการปรับปรุงถนนสายบ้านนายอนันต์ ควบคุม – องค์การสวนยาง หมู่ที่ 5 โดยทำการปรับปรุงถนน กว้าง 4 เมตร ยาว 1,800 เมตร หรือคิดพื้นที่ดำเนินการก่อสร้างไม่น้อยกว่า 7,200 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 400,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7)พ.ศ.2532 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 72 ลำดับที่ 84

**นายดำรงค์ อุ่นศร ประธานสภาฯ** สมาชิกสภาฯท่านใดอนุมัติให้จ่ายขาดเงินสะสมตามวาระที่ 3.6โปรดยกมือครับ

**มติที่ประชุม อนุมัติ 20 เสียง**

**ไม่อนุมัติ - เสียง**

**งดออกเสียง 1 เสียง**

**ระเบียบวาระที่ 3**.7 : พิจารณาอนุมัติจ่ายขาดเงินสะสมโครงการขุดเจาะบ่อบาดาลบริเวณซอยห้วยช้างตายพร้อมหอถัง หมู่ที่ 6 โดยทำการขุดเจาะบ่อบาดาลขนาดเส้นผ่าศูนย์กลาง 6 นิ้ว พร้อมท่อกรุกรองบ่อ ความลึกไม่น้อยกว่า 50 เมตร และขนาดเส้นผ่าศูนย์กลาง 4 นิ้ว พร้อมท่อกรุกรองบ่อความลึกไม่น้อยกว่า 50 เมตร รวมความลึกไม่น้อยกว่า 100 เมตร หรือ ปริมาณน้ำไม่น้อยกว่า 5 ลูกบาศก์เมตร/ชั่วโมง ทำการก่อสร้างหอถังโครงถักและถังบรรจุน้ำ 2,000 ลิตร จำนวน 4 ลูก พร้อมถังกรองสนิมเหล็ก เดินท่อ พี.วี.ซี. ขนาดเส้นผ่าศูนย์กลาง 2 นิ้ว ชั้นคุณภาพ 8.5 ระยะทาง 300 เมตร พร้อมเชื่อมต่อระบบไฟฟ้าและระบบประปาให้สามารถใช้งานได้ (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 496,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7)พ.ศ.2532 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทศาสตร์การพัฒนาด้านโครงสร้างพื้นฐาน แผนงานการพาณิชย์ หน้าที่ 143 ลำดับที่ 32

**นายดำรงค์ อุ่นศร ประธานสภาฯ** สมาชิกสภาฯท่านใดอนุมัติให้จ่ายขาดเงินสะสมตามวาระที่ 3.7โปรดยกมือครับ

**มติที่ประชุม อนุมัติ 20 เสียง**

**ไม่อนุมัติ - เสียง**

**งดออกเสียง 1 เสียง**

**ระเบียบวาระที่ 3**.8 : พิจารณาอนุมัติจ่ายขาดเงินสะสมโครงการก่อสร้างระบบประปาจุดบ้านนายวีระ ศิริรัตน์ หมู่ที่ 7 โดยทำการก่อสร้างหอถังเหล็กเก็บน้ำแชมเปญ ความจุไม่น้อยกว่า 20 ลูกบาศก์เมตร ความสูงประมาณ 20 เมตร ติดตั้งถังกรองสนิมเหล็ก เดินท่อพี.วี.ซี. ขนาดเส้นผ่าศูนย์กลาง 3 นิ้ว ชั้นคุณภาพ 8.5 เชื่อมต่อระบบประปาให้สามารถใช้งานได้ (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 490,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7)พ.ศ.2532 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทศาสตร์การพัฒนาด้านโครงสร้างพื้นฐาน แผนงานการพาณิชย์ หน้าที่ 147 ลำดับที่ 44

**นายดำรงค์ อุ่นศร ประธานสภาฯ** สมาชิกสภาฯท่านใดอนุมัติให้จ่ายขาดเงินสะสมตามวาระที่ 3.8โปรดยกมือครับ

**มติที่ประชุม อนุมัติ 20 เสียง**

**ไม่อนุมัติ - เสียง**

**งดออกเสียง 1 เสียง**

**ระเบียบวาระที่ 3**.9 : พิจารณาอนุมัติจ่ายขาดเงินสะสมโครงการก่อสร้างถนนลาดยางสายบ้านนายบุญแก้ว – ถนนซอยลุงซุ้น หมู่ที่ 8 โดยทำการก่อสร้างถนนผิวจราจรแบบพาราแคพซีล(Para Cape Seal) กว้าง 4 เมตร ยาว 250 เมตร หรือคิดพื้นที่ดำเนินการก่อสร้างไม่น้อยกว่า 1,000 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 492,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7)พ.ศ.2532 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 89 ลำดับที่ 126

**นายดำรงค์ อุ่นศร ประธานสภาฯ** สมาชิกสภาฯท่านใดอนุมัติให้จ่ายขาดเงินสะสมตามวาระที่ 3.9โปรดยกมือครับ

**มติที่ประชุม อนุมัติ 20 เสียง**

**ไม่อนุมัติ - เสียง**

**งดออกเสียง 1 เสียง**

**ระเบียบวาระที่ 3**.10 : พิจารณาอนุมัติจ่ายขาดเงินสะสมโครงการก่อสร้างถนนลาดยางสายบ้านลุงยูร หมู่ที่ 9 โดยทำการก่อสร้างถนนผิวจราจรแบบพาราแคพซีล(Para Cape Seal) กว้าง 4 เมตร ยาว 250 เมตร หรือคิดพื้นที่ดำเนินการก่อสร้างไม่น้อยกว่า 1,000 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 492,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7)พ.ศ.2532 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 101 ลำดับที่ 1155

**นายดำรงค์ อุ่นศร ประธานสภาฯ** สมาชิกสภาฯท่านใดอนุมัติให้จ่ายขาดเงินสะสมตามวาระที่ 3.10โปรดยกมือครับ

**มติที่ประชุม อนุมัติ 20 เสียง**

**ไม่อนุมัติ - เสียง**

**งดออกเสียง 1 เสียง**

**ระเบียบวาระที่ 3**.11 : พิจารณาอนุมัติจ่ายขาดเงินสะสมโครงการก่อสร้างท่อลอดเหลี่ยมซอยโรงเลื่อย หมู่ที่ 11 โดยทำการก่อสร้างท่อลอดเหลี่ยมระบายน้ำ ขนาด 1.80x1.80 เมตร จำนวน 2 ช่อง ยาว 6 เมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 400,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7)พ.ศ.2532 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 118 ลำดับที่ 195

**นายดำรงค์ อุ่นศร ประธานสภาฯ** สมาชิกสภาฯท่านใดอนุมัติให้จ่ายขาดเงินสะสมตามวาระที่ 3.11โปรดยกมือครับ

**มติที่ประชุม อนุมัติ 20 เสียง**

**ไม่อนุมัติ - เสียง**

**งดออกเสียง 1 เสียง**

**ระเบียบวาระที่ 3**.12 : พิจารณาอนุมัติจ่ายขาดเงินสะสมโครงการปรับปรุงระบบประปาจุดบ้านนายพีระ เรืองศักดิ์ หมู่ที่ 8 โดยทำการปรับปรุงระบบกรองน้ำและทำการติดตั้งเครื่องสูบน้ำหอยโข่ง ขนาด 2 แรงม้า 1 เฟส พร้อมอุปกรณ์ จำนวน 2 เครื่อง พร้อมเปลี่ยนท่อและอุปกรณ์ที่ชำรุดให้สามารถใช้งานได้ (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 129,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7)พ.ศ.2532 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 151 ลำดับที่ 55

**นายดำรงค์ อุ่นศร ประธานสภาฯ** สมาชิกสภาฯท่านใดอนุมัติให้จ่ายขาดเงินสะสมตามวาระที่ 3.12โปรดยกมือครับ

**มติที่ประชุม อนุมัติ 20 เสียง**

**ไม่อนุมัติ - เสียง**

**งดออกเสียง 1 เสียง**

**ระเบียบวาระที่ 3**.13 : พิจารณาอนุมัติจ่ายขาดเงินสะสมโครงการก่อสร้างถนนคอนกรีตเสริมเหล็กสายSML ข้างบ้านนายสมิตร บุญเมือง หมู่ที่ 12 โดยทำการก่อสร้างถนนคอนกรีตเสริมเหล็ก กว้าง 4 เมตร ยาว 200 เมตร หรือคิดพื้นที่ดำเนินการก่อสร้างไม่น้อยกว่า 800 ตารางเมตร (ตามแบบรูปและรายละเอียดที่องค์การบริหารส่วนตำบลเขาขาวกำหนด) พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 494,000 บาท เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7)พ.ศ.2532 มาตรา 67 (1) และเป็นไปตามแผนพัฒนาท้องถิ่น (พ.ศ.2562-2565) ยุทศาสตร์การพัฒนาด้านโครงสร้างพื้นฐาน แผนงานเคหะและชุมชน หน้าที่ 123 ลำดับที่ 207

**นายดำรงค์ อุ่นศร ประธานสภาฯ** สมาชิกสภาฯท่านใดอนุมัติให้จ่ายขาดเงินสะสมตามวาระที่ 3.13โปรดยกมือครับ

**มติที่ประชุม อนุมัติ 20 เสียง**

**ไม่อนุมัติ - เสียง**

**งดออกเสียง 1 เสียง**

**นายดำรงค์ อุ่นศร ประธานสภาฯ** ตามที่การขออนุมัติจ่ายขาดเงินสะสมที่ผู้บริหารเสนอมาสภาฯได้เห็นชอบอนุมัติทั้งหมดครับ ต่อไปเป็นระเบียบวาระอื่นๆ

**ระเบียบวาระที่ 4 เรื่องอื่นๆ**

**นายดำรงค์ อุ่นศร ประธานสภาฯ** มีท่านสมาชิกท่านใดมีเรื่องอื่นๆข้องใจจะถามผู้บริหารขอเชิญครับ ขอเชิญท่านสมาชิกหมู่ที่ 5 ครับ

**นายบรรจงกิจ บุญโชติ รองประธานสภาฯ** กราบเรียนท่านประธานที่เคารพสมาชิกสภา ท่านประธานครับ ผมขอปรึกษานะครับ เนื่องจากตอนนี้มีโรคร้ายระบาดอยู่ ผมจึงขอสอบถามว่าเป็นไปได้ไหมถ้าเราจะใช้งบประมาณส่วนหนึ่งไปช่วยเหลือซื้อหน้ากากอนามัยให้ตามสถานศึกษาต่างๆในตำบลว่าจะสามารถทำได้ไหม เพราะตอนนี้โรคร้ายระบาด เช่น เราทำหนังสือไปขอคำแนะนำจากหน่วยงานที่สูงกว่าเราเพราะบุตรหลานของพวกเราก็อยู่ในตำบลเขาขาว ผมจึงจะขอฝากไปยังท่านผู้บริหารด้วยครับว่าเราจะสามารถทำได้ไหม ขอบคุณครับ

**นายดำรงค์ อุ่นศร ประธานสภาฯ** ขอเชิญท่านสมาชิกหมู่ที่ 12 ครับ

**นายสุริยันต์ ยิ้มสุด สมาชิก อบต.เขาขาว หมู่ที่ 12** เรียนท่านประธานสภาฯ ที่เคารพเพื่อนสมาชิกและคณะผู้บริหาร กระผม นายสุริยันต์ ยิ้มสุด สมาชิกหมู่ที่ 12 ผมเวลาสักหนึ่งเรื่องครับ ผมขออนุญาตติดตาม 3 เรื่องครับ การประชุมสมัยสามัญ สมัยที่ 1 เมื่อวันที่ 6 กุมภาพันธ์ 2563 ผมได้เสนอที่ประชุมเรื่องคูระบายน้ำหน้าบ้านนายดวน ไฝดำ เรื่องที่ 2 เรื่องให้แก้ไขถนนช่วงที่อาคารบังคับน้ำ เรื่องที่ 3 เรื่องรถกู้ชีพกู้ภัยของ อบต.เขาขาว ซึ่งในวันนั้นได้รับคำตอบจากผู้บริหารว่าจะส่งเจ้าหน้าที่ลงไปตรวจสอบเพื่อจะแก้ไขโดยเฉพาะถนนหน้าบ้านนายดวนและถนนที่อาคารบังคับน้ำ ไม่ทราบว่าขณะนี้ได้ดำเนินการถึงขั้นไหนแล้วครับ ขอบคุณมากครับ

**นายดำรงค์ อุ่นศร ประธานสภาฯ** ขอเชิญท่านสมาชิกหมู่ที่ 11 ครับ

**นางสาวปัญยาลักษณ์ หมื่นใจ สมาชิก อบต.เขาขาว หมู่ที่ 11** เรียนท่านประธานสภาฯ ที่เคารพเพื่อนสมาชิกและคณะผู้บริหาร ดิฉัน นางสาวปัญยาลักษณ์ หมื่นใจสมาชิกหมู่ที่ 11 ดิฉันมีความเดือดร้อนเรื่องน้ำจุดบ้านนายสี ชูอิน ซึ่งหมู่ที่ 11 ในตอนนี้จะเดือดร้อนมากซึ่งน้ำที่มีใช้ไม่พอโดยอยากให้ท่านนายกหาทางแก้ไขให้โดยด่วนเพื่อจะให้ชาวบ้านได้ใช้น้ำให้เพียงพอค่ะ ขอบคุณค่ะ

**นายดำรงค์ อุ่นศร ประธานสภาฯ** ขอบคุณครับ ขอเชิญท่านสมาชิกหมู่ที่ 3 ครับ

**นางสาวพิสมัย สีใส สมาชิกสภาฯ หมู่ที่** 3 กราบเรียนท่านประธานสภาฯที่เคารพเพื่อนสมาชิกและคณะผู้บริหารทุกท่าน ดิฉันนางสาวพิสมัย สีใส สมาชิกสภาฯ หมู่ที่ 3 ตอนนี้ท่านผู้บริหารก็ได้อยู่กันครบ ดิฉันอยากทราบว่าหากพวกเราสมาชิกสภาฯ ติดต่อท่านนายกไม่ได้ เช่น จะคุยเรื่องน้ำ เรื่องประปา เรื่องขอหิน ฯลฯ เราจะต้องปรึกษาไปที่ท่านรองนายกฯ หรือท่านเลขาฯ ท่านช่วยชี้แจงเป็นรายบุคคลได้ไหมค่ะ จะได้โทรไปถูกคนถูกงานถูกที่ค่ะ ขอบคุณมากค่ะ

**นายดำรงค์ อุ่นศร ประธานสภาฯ** ขอเชิญสมาชิกสภา หมู่ที่ 8 ครับ

**นายสมพงษ์ ปั้นคง สมาชิก อบต.เขาขาว หมู่ที่** 8 เรียนท่านประธานสภาฯ ที่เคารพ เพื่อนสมาชิกและคณะผู้บริหาร ผมนายสมพงษ์ ปั้นคง สมาชิก อบต.เขาขาว หมู่ที่ 8 ผมขอขอบคุณท่านสมาชิกหมู่ที่ 11 ครับ แต่ผมขอเพิ่มเติมครับ เพราะเรื่องนี้ผมได้อภิปรายทุกครั้งในที่ประชุม และนายกก็ได้รับทราบทุกครั้ง แต่ท่านทำไม่ได้เรื่องงบประมาณที่ไปเจาะบ่อบาดาลนั้นมันเป็นความเดือดร้อนจริงๆครับ เพราะช่วงนี้ชาวบ้านหมู่ที่ 8 ที่แบ่งน้ำไปใช้เขาด่าผมตั้งแต่ตอนหัวรุ่งยังไม่ทันสว่างครับ หากท่านรับปากแล้วท่านต้องทำให้เร็วครับเรื่องนี้ไม่ใช่เรื่องเล่นๆนะครับ เพราะแล้งมาตั้งแต่ต้นปีครับ เข้ามาสามเดือนกว่าแล้ว และตอนนี้ก็เข้าหน้าแล้งเต็มที่จริงๆแล้วหากท่านไม่ทำช่วงนี้ท่านจะทำตอนช่วงไหนครับ ขอบคุณครับท่านประธาน

**นายดำรงค์ อุ่นศร ประธานสภาฯ** ตอนนี้เรื่องภัยแล้งในขณะนี้ผมได้เข้าใจถึงเรื่องของความรู้สึกของท่านสมาชิกและชาวบ้านตำบลของเรา เช่น จุดที่ใกล้ตัวผม หมู่ที่ 4 ก็มีครับ แต่ตรงนี้ความเดือดร้อนของผมก็ไม่ขอพูดอะไรมากเพราะผู้บริหารก็อยู่หมู่บ้านเดียวกันความรู้สึกคงไม่ต้องพูดกันหลายครั้ง เพราะเราได้พูดกับผู้บริหารไม่ใช่พูดกับเด็กนักเรียน แต่ว่ามาตรการที่จะช่วยเหลือตรงนี้ผมก็ไม่เห็นมี แต่ก็ไม่เป็นไรผมถือว่าวันนี้ไม่ได้ช่วยเหลือชาวบ้านต่อไปผมก็ต้องให้ได้ช่วยเหลือ ยังมีท่านสมาชิกท่านอื่นอีกไหมครับ ขอเชิญสมาชิกสภา หมู่ที่ 7 ครับ

**นายเกรียงไกร หนูนวล สมาชิก อบต.เขาขาว หมู่ที่** 7 เรียนท่านประธานสภาฯ ที่เคารพ เพื่อนสมาชิกและคณะผู้บริหาร ผมนายเกรียงไกร หนูนวล สมาชิก อบต.เขาขาว หมู่ที่ 7 ตามที่เพื่อนสมาชิกได้พูดเรื่องน้ำแล้ว ผมก็จะขอพูดด้วยว่าเนื่องจากหมู่บ้านของผมได้เป็นแหล่งน้ำหรือต้นทุนของน้ำ และผมก็ได้ไปดูแหล่งน้ำในสระน้ำมาเมื่อวานก็จะนำเรียนเพื่อนสมาชิกตามภาษาชาวบ้านว่าตอนนี้น้ำคือเห็นหลังปลา ผมจึงขอให้ทางผู้บริหารช่วยคิดหาแหล่งน้ำสำรองได้แล้วครับ หรืออาจจะหางบประมาณเพื่อขุดน้ำเพิ่มเติมครับ แต่ผมแค่ขอออกแนวคิดให้ท่านผู้บริหารได้นำไปคิดครับ ขอบคุณมากครับ

**นายดำรงค์ อุ่นศร ประธานสภาฯ** ขอบคุณครับ ขอเชิญท่านปลัดครับ

**นายไพรัช พยาบาล เลขานุการสภาฯ** ตามที่ท่านสมาชิกได้พูดเรื่องสระน้ำ ผมก็คิดอยู่ว่าจะประชาสัมพันธ์ อยากขอร้องให้สมาชิกทุกหมู่ช่วยประชาสัมพันธ์กับชาวบ้านที่มาขอน้ำใช้เพื่อการอุปโภค – บริโภค ในคำร้องเขียนมาว่าเพื่อนำไปอุปโภค – บริโภค ทั้งหมดแต่พอเอาไปส่งมีที่เก็บอย่างดีน้ำประมาณ 6 ลิตร ใช้แค่ 1 -2 วันหมด แล้วน้ำมันไปไหนก็ไปอยู่ในสวนดาวเรือง,สวนทุเรียน,สวนมังคุด และตอนนี้น้ำในสระหมู่ที่ 7 ผมเช็คอยู่ทุกวันกับคนผู้ส่งน้ำคิดว่าน่าจะไม่เกินสองสัปดาห์น้ำจะหมด เพราะฉะนั้นขอประชาสัมพันธ์เรื่องนี้กับท่านสมาชิกว่าเราจะ เก็บไว้ให้สำหรับชาวบ้านเพื่ออุปโภคที่เดือดร้อนจริงๆ เพื่อการแก้ปัญหาครับ ก็ขอความกรุณาสมาชิกทุกหมู่นะครับ ให้ช่วยกันประชาสัมพันธ์เพื่อให้คนที่เดือดร้อนจริงๆ ขอบคุณครับ

**นายดำรงค์ อุ่นศร ประธานสภาฯ** ขอบคุณครับ หากไม่มี ผมก็ขอฝากผู้บริหารอีกหนึ่งเรื่องให้ท่านช่วยดูแลเรื่องน้ำ ภัยแล้งนี้ให้เป็นพิเศษสักหน่อยเพราะชาวบ้านแจ้งความเดือดร้อนเรื่องน้ำใช้มากเป็นพิเศษในปีนี้ครับ ขอเชิญท่านนายกชี้แจงตามที่ท่านสมาชิกได้อภิปรายครับ

**นายเกษม สังข์แก้ว นายกองค์การบริหารส่วนตำบล** เรียนท่านประธานที่เคารพและสมาชิกทุกท่าน ผมเรียนว่าปัญหาภัยแล้งในขณะนี้ก็ต้องยอมรับว่ามันเกิดขึ้นทุกที่ ไม่ใช่เฉพาะที่นี่มันทั้งประเทศ ในส่วนของรัฐบาลก็มีนโยบายทำหนังสือสั่งการมาให้ทุกท้องถิ่นทุกจังหวัดว่าให้ดูแลเรื่องภัยแล้ง ไม่ว่าจะเป็นมาตรการของการขุดลอกสระเพื่อหาน้ำเตรียมไว้และยังไม่แน่ว่าปีนี้ฝนจะตกเมื่อไหร่ ในส่วนของ อบต.เขาขาว นั้นได้เตรียมเรื่องภัยแล้งไว้แล้ว และน้ำในสระน้ำในหมู่ที่ 7 นั้น เหลือแค่ประมาณ 1 เมตรซึ่งกำลังจะหมด ผมก็ได้เตรียมการสระที่ขุดใหม่ก็พอจะใช้ได้ และตอนนี้ก็ได้ของบประมาณจากจังหวัดไปเพื่อขุดสระเพิ่มเติมก็คาดว่าสัปดาห์คงจะได้ทำสัญญาขุดสระของหมู่ที่ 4 เพิ่มเติมเจ็ดแสนกว่าบาทก็คิดว่ารองรับทันในช่วงภัยแล้งนี้และได้ประสานกับการประปาส่วนภูมิภาคอำเภอทุ่งสงกับผู้จัดการว่าเขาจะให้น้ำเราวันละ 10 เที่ยว ซึ่งให้เราได้ทำหนังสือไป และถ้าหากไม่ทันทางเทศบาลเมืองทุ่งสงเขาก็ยินดีที่จะให้และบริการและบริษัทผาทองก็ยินดีจะให้น้ำช่วยเหลือ ผมคิดว่าในตรงนี้หากน้ำในตำบลเราหมดเราก็ไปเอาไกลสักนิดแต่ก็พอจะแก้ปัญหาไปได้ แต่ขอให้ทุกคนได้มั่นใจว่าผมก็พร้อมจะแก้ปัญหาให้พี่น้องประชาชนเช่นกัน ผมก็นั่งอยู่ไม่ได้เช่นกันหากพี่น้องเดือดร้อนผมก็เดือดร้อนด้วยแต่ผมมั่นใจว่าเรื่องน้ำผมสามารถแก้ไขได้แต่ต้องแก้ไขทีละขั้น ไม่ใช่ให้แก้เลยเพราะมีหลายสิ่งหลายอย่างที่ต้องแก้ไขไม่ใช่แค่เรื่องน้ำอย่างเดียว เรื่องอื่นก็มีปัญหามาตลอดแต่ตอนนี้เรื่องน้ำสำคัญและพยายามเต็มที่จะคลายความเดือดร้อนของพี่น้องประชาชนให้ได้ครับ และในเรื่องของโรคโคโรน่า หรือ โควิด – 19 ที่เกิดขึ้น ในส่วนของจังหวัดนครศรีฯนั้นผมก็ไม่แน่ใจว่าที่ท่าศาลานั้นว่ามีนักศึกษาติดเชื้อมาจากอิหร่านจริงหรือไม่ในทั้งจังหวัดนั้นโรคนี้ยังไม่มีผู้ป่วยแต่ว่าเราก็ต้องป้องกัน เช่น สมาชิกหมู่ที่ 5 ได้บอกว่าในเรื่องหน้ากากนั้น ผมก็เห็นด้วยครับ และมีหนังสือสั่งการมาให้จ่ายขาดเงินสะสมยกเว้นระเบียบ และวันนี้ทั้งจังหวัดทุกท้องถิ่นได้ไปอบรมเรื่องการทำหน้ากากที่โรงละครแห่งชาติทางเราก็ได้ไปแล้ว และเมื่อกลับมารูปแบบเป็นอย่างไรผมก็จะแจ้งให้ทุกท่านได้รับทราบอีกครั้งหนึ่งในเรื่องนี้เราต้องป้องกันไว้ก่อนอย่างน้อยในโรงเรียนในสถานที่ชุมชนที่มีคนเยอะๆ ก็ต้องมีหน้ากากสวมเพื่อป้องกันไม่ให้ติดโรคหากติดแล้วก็ลำบากก็อาจจะตายได้ ในส่วนของการทำหน้ากากเจ้าหน้าที่ไปอบรมกลับมาผมจะทำหนังสือถึงท่านอีกครั้งหนึ่ง และในส่วนของเรื่องน้ำที่สมาชิกหมู่ที่ 8,11 ได้อภิปรายนั้นในเรื่องของการเจาะบ่อทางพัสดุก็ได้บอกผมมาแล้วว่าได้ทำสัญญาในวันนี้แล้วแต่ต้องดูว่าจะได้ไปเจาะวันไหนแต่ทางเราก็เร่งทำเต็มที่ ผมก็เข้าใจครับว่าผู้ที่ 8,11 ก็ใช้น้ำร่วมกัน ตามที่ท่านสมาชิกหมู่ที่ 12 ได้อภิปรายเรื่องคูน้ำหน้าบ้านนายดวน ไฝดำ ผมก็ได้มอบให้ทางฝ่ายก่อสร้างช่างฉลาดได้ดูแล และก็ท่านก็ได้สอบเป็นผู้อำนวยการกองช่างได้ แต่ก็ได้ฝากกับช่างฉลาดไว้แล้วว่าให้ไปช่วยดูให้หน่อยว่าจะทำยังไงเพราะในช่วงนี้ช่างฉลาดก็ติดภารกิจเยอะ ก็ได้บอกไว้แล้วว่าก่อนจะลงไปก็ให้ประสานกับท่านสมาชิกสุริยันต์ ยื้มสุด และเรื่องรถกู้ชีพเราก็ขอซ่อมไป 6 รายการ เพราะรถกู้ชีพเราก็ต้องเตรียมพร้อมเพื่อชาวบ้านที่เกิดเหตุฉุกเฉิน และเรื่องอาคารบังคับน้ำของหมู่ที่ 12 ผมก็ได้คุยกับช่างแล้วและหากได้ผลยังไงผมจะแจ้งท่านสมาชิกอีกครั้งหนึ่ง และสมาชิกหมู่ที่ 3 ที่ไดสอบถามเรื่องความชัดเจนในการมอบหมายว่าในขณะนี้ผมก็เรียนว่าหากท่านจะติดต่อเรื่องน้ำหรือไฟฟ้าให้ท่านติดต่อท่านรองวิรัช มะลิแก้ว ได้เลยผมได้มอบหมายให้ท่านได้รับผิดชอบไปแล้ว และท่านรองบุญธรรม หนูภัยยันต์ ผมก็ให้ท่านรับผิดชอบเรื่องงานของกองการศึกษาหากท่านใดจะปรึกษาก็ติดต่อท่านตามนี้ครับ ขอบคุณครับ

**นายดำรงค์ อุ่นศร ประธานสภาฯ** ขอเชิญท่านสมาชิกหมู่ที่ 5 ครับ

**นายบรรจงกิจ บุญโชติ รองประธานสภาฯ** กราบเรียนท่านประธานที่เคารพสมาชิกสภา ท่านประธานครับ ผมเคยพูดในสภาแห่งนี้มาหลายรอบแล้วเรื่องเจาะบ่อบาดาล คำว่า หรือ กับคำว่าและ ทำไมถึงเปลี่ยนไม่ได้ เช่น เจาะบ่อบาดาลอย่างน้อยจะต้องลึก 100 เมตร หรือลูกบาศก์เมตร ต่อชั่วโมงถ้าใช้คำว่าหรือ เจาะไปแค่ 10 เมตร น้ำก็ออก แต่ถ้าใช้คำว่าหรืออยู่อย่างนี้ เช่น บ่อที่น้ำแห้งๆอยู่ในขณะนี้เจาะไม่ถึง 60 ทั้งนั้นครับ เพราะใช้คำว่าหรือผมเคยบอกหลายครั้งแล้วในตอนเขียนสัญญาว่าให้ใช้คำว่าและ ทำไมถึงเขียนไม่ได้ มันไม่ผิดตรงไหนหรอกครับมันอยู่ที่ผู้บริหารอยากจะให้ตรงไหน เช่น เจาะ 100 เมตร ผมจะบอกเลยว่าน้ำใช้ได้ตลอด เห็นไหมทำไมบ้านผมถึงมีน้ำใช้ตลอดไม่เคยมีปัญหา และนี้ไม่ถึง 60,80 เมตรทั้งนั้น ครับ ลองรื้อขึ้นมาดู เพราะฉะนั้นในสัญญาที่จะเขียนต่อไปให้ใช้คำว่าและทำไมจะใช้ไม่ได้แต่นี้ใช้คำว่าหรืออยู่ทุกวันนี้มันก็จะไปออกน้ำอยู่ที่ 40 เมตร ผมก็ขอฝากไปยังผู้บริหารครับ ว่ามันได้ประโยชน์มากครับ ขอบคุณครับ

**นายดำรงค์ อุ่นศร ประธานสภาฯ** ขอเชิญสมาชิกสภา หมู่ที่ 7 ครับ

**นายเกรียงไกร หนูนวล สมาชิก อบต.เขาขาว หมู่ที่** 7 เรียนท่านประธานสภาฯ ที่เคารพ เพื่อนสมาชิกและคณะผู้บริหาร ผมนายเกรียงไกร หนูนวล สมาชิก อบต.เขาขาว หมู่ที่ 7 ตามที่ท่านนายกได้บอกมาว่าเราสามารถขอน้ำจากข้างนอกได้ ผมขอให้ท่านช่วยทำหนังสือขอเลยได้ไหมครับ เพราะตอนนี้ชาวบ้านร้อยกว่าครัวเรือนในหมู่บ้านของผมจะเดือดร้อนมากครับ แก้ปัญหาได้ก็รบกวนด้วยครับ ขอบคุณครับ

**นายดำรงค์ อุ่นศร ประธานสภาฯ** ยังมีสมาชิกท่านอื่นจะอภิปรายหรือไม่ครับ หากไม่มีผมขอปิดประชุมครับ

**เลิกประชุมเวลา** **เวลา 13.49 น.**

(ลงชื่อ)............................................................ผู้จดรายงานการประชุม

(นายไพรัช พยาบาล)

เลขานุการสภาองค์การบริหารส่วนตำบลเขาขาว

สภาองค์การบริหารส่วนตำบลได้มีมติรับรองรายงานการประชุมในการประชุมสภาฯ .เมื่อวันที่....................................................................................................

###### (ลงชื่อ)..........................………………………….........

(นายดำรงค์ อุ่นศร)

ประธานสภาองค์การบริหารส่วนตำบลเขาขาว

**รายงานการประชุมสภาองค์การบริหารส่วนตำบลเขาขาว**

**สมัยวิสามัญ สมัยที่ 1 ประจำปี พ.ศ.256**

**เมื่อวันจันทร์ ที่ 9 มีนาคม 2563 เวลา 13.0๐ น.**

ข้าพเจ้าคณะกรรมการตรวจรายงานการประชุม ผู้มีรายชื่อท้ายนี้ ได้ทำการตรวจสอบรายงานการประชุมสภาองค์การบริหารส่วนตำบลเขาขาว สมัยวิสามัญ สมัยที่ 1 ประจำปี พ.ศ.2563 เมื่อวันจันทร์ ที่ 9 มีนาคม พ.ศ.2563 ตามรายงานการประชุมสภา ซึ่งเลขานุการสภาองค์การบริหารส่วนตำบลเขาขาวได้จดไว้ เป็นที่เรียบร้อยแล้ว

ปรากฏว่ารายงานการประชุมมีความถูกต้องครบถ้วน สมบูรณ์และไม่มีข้อความที่ไม่เหมาะสมแต่ประการใด จึงได้ลงลายมือชื่อรับรองการตรวจรายงานการประชุมไว้เป็นที่เรียบร้อยแล้ว เมื่อวันจันทร์ ที่ 16 มีนาคม พ.ศ.2563

(ลงชื่อ)...........................................................ประธานกรรมการตรวจรายงานฯ (นายเกรียงไกร หนูนวล)

สมาชิกสภา อบต.เขาขาว หมู่ที่ 7

(ลงชื่อ)...........................................................กรรมการตรวจรายงานฯ (นายสมโชค คงทอง)

สมาชิกสภา อบต.เขาขาว หมู่ที่ 9

(ลงชื่อ)...........................................................กรรมการ/เลขานุการตรวจรายงานฯ (นางสาวพิสมัย สีใส)

สมาชิกสภา อบต.เขาขาว หมู่ที่ 3